Επηρεάζει η αισθητική του εργασιακού περιβάλλοντος την εργασιακή απόδοση; Ο ρυθμιστικός ρόλος των νοητικών διεργασιών των εργαζόμενων
Creators: name: Σαμαρά, Ηλέκτρα Γεωργίου
Publisher: name: Aristotle University of Thessaloniki
Year: 2021
Subjects: Αισθητική φυσικού εργασιακού περιβάλλοντος
Εργασιακή απόδοση
Οπτική αισθητική ευαισθησία
Aesthetics of the physical work environment
Job performance
Visual aesthetic sensitivity

description: Στόχος της παρούσας έρευνας ήταν ο εμπλουτισμός της έννοιας της αισθητικής του φυσικού εργασιακού περιβάλλοντος και η επέκταση του νομολογικού της δικτύου. Ειδικότερα, προτάθηκε η διεύρυνση του λειτουργικού ορισμού της αισθητικής του εργασιακού περιβάλλοντος, ώστε αυτός να μην περιορίζεται στην αισθητική που γίνεται αντιληπτή μόνο μέσω της όρασης, αλλά και μέσω των υπόλοιπων αισθήσεων. Ταυτόχρονα, εξετάστηκε η σχέση ανάμεσα στην αισθητική του εργασιακού περιβάλλοντος και την εργασιακή απόδοση πέρα και πάνω από παρεμφερείς έννοιες, όπως η ικανοποίηση από το φυσικό εργασιακό περιβάλλον. Επιπλέον, καθώς η έννοια της αισθητικής του φυσικού εργασιακού περιβάλλοντος εξαρτάται σε μεγάλο βαθμό από τις λειτουργίες της αντίληψης και της προσοχής των ατόμων, μελετήθηκε ο ρυθμιστικός ρόλος συγκεκριμένων νοητικών διεργασιών (οπτική αισθητική ευαισθησία, ενσυνειδητότητα, εστίαση στην οπτική αισθητική του προϊόντος) στη σχέση της αισθητικής του εργασιακού περιβάλλοντος και της εργασιακής απόδοσης. Στην έρευνα συμμετείχαν 168 εργαζόμενοι, οι οποίοι συμπλήρωσαν ένα ανώνυμο ερωτηματολόγιο σε ηλεκτρονική μορφή. Tα αποτελέσματα της έρευνας επιβεβαίωσαν την προτεινόμενη δομή της εμπλουτισμένης έννοιας της αισθητικής του εργασιακού περιβάλλοντος ως πολυαισθητηριακού φαινομένου, καθώς και την εννοιολογική διάκρισή της από την έννοια της ικανοποίησης από το φυσικό περιβάλλον της εργασίας. Επίσης, η αισθητική του εργασιακού περιβάλλοντος βρέθηκε να σχετίζεται θετικά με την εκτός-ρόλου εργασιακή απόδοση. Ωστόσο, ο ρυθμιστικός ρόλος των νοητικών διεργασιών που εξετάστηκαν στη σχέση αισθητικής φυσικού εργασιακού περιβάλλοντος και εργασιακής απόδοσης δεν επιβεβαιώθηκε. Τα αποτελέσματα της έρευνας συμβάλουν στη βιβλιογραφία καθώς εμπλουτίζουν τον λειτουργικό ορισμό της έννοιας της αισθητικής του εργασιακού περιβάλλοντος και αναδεικνύουν τη σημασία της για την κατανόηση των εργασιακών συμπεριφορών
description: The aim of this study was to enrich the conceptual definition of aesthetics of the physical work environment, and to extend its nomological net. Specifically, an expanded definition of aesthetics of the physical work environment that is not limited to visual aesthetics, but captures a multi-sensory aesthetic experience was investigated. Also, the relationship between aesthetics of the physical work environment and job performance was examined over and above similar concepts, such as satisfaction with the physical work environment. In addition, as the concept of aesthetics of the physical work environment is strongly intertwined with perceptual and attention functions, the moderating role of specific mental processes (i.e., visual aesthetic sensitivity, mindfulness, centrality of visual product aesthetics) on the relationship between the aesthetics of the physical work environment and job performance was examined. One-hundred and sixty-eight employees completed an anonymous, online questionnaire. Results confirmed the hypothesized factor structure of the expanded definition of aesthetics of the work environment, as well as its conceptual distinctiveness from satisfaction with the physical work environment. Furthermore, the study findings showed that aesthetics of the physical work environment related positively with extra-role work performance. However, the moderating role of the investigated mental processes was not supported. The findings of this study enrich the conceptual definition of the aesthetics of the work environment and highlight its relevance for understanding work-related behaviours